b'\n_START_ARTICLE_\nTransfer de tehnologie\n_START_PARAGRAPH_\nTransferul tehnologic este procesul de transfer de abilit\xc4\x83\xc8\x9bi, cunoa\xc8\x99tin\xc8\x9be, tehnologii, metode de fabricare \xc8\x99i al unor facilit\xc4\x83\xc8\x9bi \xc3\xaentre guverne \xc8\x99i universit\xc4\x83\xc8\x9bi sau unit\xc4\x83\xc8\x9bi de cercetare pe de o parte \xc8\x99i unt\xc4\x83\xc8\x9bi executive, de produc\xc8\x9bie sau de prest\xc4\x83ri servicii pe de alt\xc4\x83 parte, pentru a se asigura c\xc4\x83 evolu\xc8\x9biile \xc8\x99tiin\xc8\x9bifice \xc8\x99i tehnologice sunt accesibile la o gam\xc4\x83 mai larg\xc4\x83 de utilizatori care pot apoi dezvolta \xc3\xaen continuare \xc8\x99i de a exploata tehnologia \xc3\xaen noi produse, procese, aplica\xc8\x9bii, materiale sau servicii. Aceast\xc4\x83 no\xc8\x9biune este str\xc3\xa2ns legat\xc4\x83, f\xc4\x83r\xc4\x83 a se confunda \xc3\xaens\xc4\x83, cu no\xc8\x9biunea de \xe2\x80\x9etransfer de cuno\xc8\x99tiin\xc8\x9be\xe2\x80\x9d. Transferul tehnologic este lantul de transmitere a tehnologiei la organizatii, pentru a obtine produse si servicii noi. Legea PL 99-502) spune ca transferul tehnologic este "un lant unde tehnologia este valorificata si implementata in entitati benefice." Instrumentele transferului tehnologic sunt niste aplicatii care ajuta la generarea si implementarea inovatiilor tehnologice. "Transferul tehnologic reprezinta un schimb spre fabricare a noilor produse si prestare de servicii, provenind din cercetari stiintifice."  Prin transferul tehnologic se poate presupune c\xc4\x83 se transfer\xc4\x83 tehnologie de fabrica\xc8\x9bie.\n_START_SECTION_\nDefini\xc8\x9bii \xc8\x99i modele ale transferului de tehnologie\n_START_PARAGRAPH_\nTransferul tehnologic are loc, in general, printr-o relatie juridic-acord sau contract de transfer tehnologic - prin care proprietarul unei tehnologii, de regula, protejate printr-unul sau mai multe drepturi de proprietate intelectuala, in particular, vinde tehnologia sau acorda licenta de utilizare a respectivei tehnologii. Transferul tehnologic este o constructie referitoare la instrumentele cunoasterii, bazindu-se pe seturi de instrumente concrete stocate in planuri, baze de date, manuale, precum si alte forme de documente, cum ar fi brevetele. Exista diferite canale de transfer tehnologic, comertul cu bunuri si servicii, contractele de acordare a licentelor, deplasarile de specialisti, precum si livrarea de tehnologie de la o companie-mama, universitate, sau de alte unitati de cercetare si firme._NEWLINE_Conform defini\xc8\x9biei Comisiei Europene, TGE presupun \xe2\x80\x9eutilizarea intensiv\xc4\x83 a cuno\xc8\x99tin\xc8\x9belor \xc8\x99i sunt asociate cu o activitate intens\xc4\x83 de C-D, cu cicluri rapide de inovare, cu cheltuieli de capital ridicate \xc8\x99i cu angajarea de personal \xc3\xaenalt-calificat\xe2\x80\x9d._NEWLINE_Una dintre formele de manifestare a interesului crescut pentru TGE este reprezentat\xc4\x83 de proliferarea programelor care urm\xc4\x83resc dezvoltarea \xc8\x99i sus\xc8\x9binerea lor. F\xc4\x83r\xc4\x83 inten\xc8\x9bia de a da o list\xc4\x83 exhaustiv\xc4\x83 re\xc8\x9binem c\xc3\xa2teva exemple: ARRA; Make it in America; ARPA-E \xc3\xaen SUA; Programul na\xc8\x9bional pentru C-D \xc3\xaen domeniul high-tech \xc3\xaen China; Programul de asisten\xc8\x9b\xc4\x83 pentru \xc3\xaenfiin\xc8\x9barea centrelor \xc3\xaen domeniul inov\xc4\x83rii \xc3\xaen Japonia; Actul de promovare a investi\xc8\x9biilor str\xc4\x83ine \xc3\xaen Coreea de Sud; Centrele privind C-D inovativ\xc4\x83 multina\xc8\x9bional\xc4\x83 \xc3\xaen Taiwan; Schemele de stimulare a cercet\xc4\x83rii pentru companii \xc8\x99i Programul de inovare tehnologic\xc4\x83 \xc3\xaen Singapore._NEWLINE_Dezvoltarea acestor programe a reprezentat pentru UE un element de presiune \xc3\xaen vederea reconsider\xc4\x83rii politicii sale \xc3\xaen materie de inovare. \xc3\x8enainte de a introduce, \xc3\xaen termeni generali, politica specializ\xc4\x83rii inteligente se impun c\xc3\xa2teva preciz\xc4\x83ri legate de modul \xc3\xaen care se articuleaz\xc4\x83 rela\xc8\x9bia dintre aceasta \xc8\x99i politica \xc3\xaen materie de TGE.\xc2\xa0_NEWLINE_Politica specializ\xc4\x83rii inteligente trebuie privit\xc4\x83 ca parte a unei politici mai largi \xc3\xaen domeniul inov\xc4\x83rii._NEWLINE_Ra\xc8\x9biunea care st\xc4\x83 \xc3\xaen spatele acestei politici const\xc4\x83, pe de o parte, \xc3\xaentr-o nevoie de a gestiona mai eficient procesul de alocare a fondurilor europene, fonduri care \xc3\xaen contextul crizei globale sunt mai reduse \xc8\x99i, pe de alt\xc4\x83 parte, din considerente de ordin tehnic (evitarea la nivel european a fragment\xc4\x83rii \xc8\x99i redundan\xc8\x9belor \xc3\xaen C-D)._NEWLINE_\xc3\x8entr-o analiz\xc4\x83 SWOT a pozi\xc8\x9biei competitive a UE \xc3\xaen domeniul TGE, referindu-se la punctele tari, Larsen f\xc4\x83cea trimitere, printre altele, la existen\xc8\x9ba unor m\xc4\x83suri \xe2\x80\x9einteresante\xe2\x80\x9d de politic\xc4\x83 economic\xc4\x83._NEWLINE_\xc3\x8en Europa, politica specializ\xc4\x83rii inteligente nu trebuie \xc3\xaen\xc8\x9beleas\xc4\x83, totu\xc8\x99i, \xc3\xaen sensul c\xc4\x83 ar \xc8\x9binti doar dezvoltarea de TGE.\xc2\xa0Prin politica specializ\xc4\x83rii inteligente se urm\xc4\x83re\xc8\x99te o specializare \xc3\xaen cercetare, dezvoltare \xc8\x99i inovare (CDI)._NEWLINE_No\xc8\x9biunea de inovare este considerat\xc4\x83 \xc3\xaentr-un sens larg. Aceasta este introdus\xc4\x83 nu doar \xc3\xaen sensul unor produse noi pentru pia\xc8\x9b\xc4\x83, dar \xc8\x99i \xc3\xaen sensul de procese, crearea de noi industrii, inovare social\xc4\x83 \xc8\x99i de servicii, noi modele de business \xc8\x99i inova\xc8\x9bii bazate pe practici etc._NEWLINE_Ideea de baz\xc4\x83 pe care se sprijin\xc4\x83 politica specializ\xc4\x83rii inteligente este aceea de a identifica acele domenii \xc3\xaen care regiunile/\xc8\x9b\xc4\x83rile se pot bucura de un avantaj competitiv._NEWLINE_Definirea criteriilor dup\xc4\x83 care s\xc4\x83 se realizeze alocarea fondurilor europene a reprezentat \xc3\xaentotdeauna o problem\xc4\x83, una care nu prive\xc8\x99te \xc3\xaens\xc4\x83 doar birocra\xc8\x9bia european\xc4\x83._NEWLINE_Externalizarea acestei probleme are loc prin trimiterea la procesul antreprenorial de descoperire a domeniilor prioritare. Acesta reprezint\xc4\x83 elementul de noutate invocat de promotorii politicii specializ\xc4\x83rii inteligente \xc3\xaen Europa \xc8\x99i unul dintre motivele \xc3\xaen virtutea c\xc4\x83rora politica specializ\xc4\x83rii inteligente \xc3\xae\xc8\x99i justific\xc4\x83 atributul de \xe2\x80\x9einteligent\xc4\x83\xe2\x80\x9d.\xc2\xa0_NEWLINE_Evaluarea Cadrului conceptual al politicii specializ\xc4\x83rii inteligente invit\xc4\x83 la aprecieri nuan\xc8\x9bate (putem identifica at\xc3\xa2t aspecte pozitive c\xc3\xa2t \xc8\x99i unele care ar putea s\xc4\x83 pun\xc4\x83 sub semnul \xc3\xaentreb\xc4\x83rii credibilitatea lui). Spre exemplu, \xc3\xaen ciuda faptului c\xc4\x83 procesul antreprenorial de descoperire a domeniilor prioritare reprezint\xc4\x83 un model participativ bazat pe o larg\xc4\x83 participare a actorilor interesa\xc8\x9bi (antreprenori \xc3\xaen sens larg \xe2\x80\x93 firme, dar \xc8\x99i universit\xc4\x83\xc8\x9bi, institute publice de cercetare, inovatori independen\xc8\x9bi. El nu reprezint\xc4\x83, totu\xc8\x99i, un proces antreprenorial autentic de descoperire. Nu insist\xc4\x83m aici asupra detaliilor (o astfel de evaluare nu face obiectul articolului de fa\xc8\x9b\xc4\x83).\xc2\xa0_NEWLINE_A\xc8\x99ezat\xc4\x83 \xc3\xaentr-o perspectiv\xc4\x83 istoric\xc4\x83, politica specializ\xc4\x83rii inteligente este un r\xc4\x83spuns la constatarea unui decalaj de productivitate \xc3\xaentre economia american\xc4\x83 \xc8\x99i economia Uniunii Europene. Comisia European\xc4\x83 a identificat la nivel european \xc8\x99ase domenii de interes: nanotehnologia, micro/nanoelectronica, biotehnologia industrial\xc4\x83, fotonica, materialele avansate \xc8\x99i tehnologiile de fabricare avansate._NEWLINE_Dezvolt\xc4\x83rile conceptuale recente realizate de c\xc4\x83tre Foray \xc8\x99i Goenaga par a sugera c\xc4\x83 politica specializ\xc4\x83rii inteligente ar trebui s\xc4\x83 se \xc3\xaendrepte c\xc4\x83tre o politic\xc4\x83 tip incubator. Or, integrarea acestei idei schimb\xc4\x83 centrul de greutate al RIS3 de la justificarea alegerilor pe baze economice stricte c\xc4\x83tre o logic\xc4\x83 mai pu\xc8\x9bin sensibil\xc4\x83 la aspectele economice ale construc\xc8\x9biei consensului.\n_START_SECTION_\nManagementul transferului de tehnologie\n_START_PARAGRAPH_\nVezi articolul Managementul tehnologiilor, sec\xc8\x9biunea "Managementul transferului de tehnologii".\n_START_SECTION_\nTransfer tehnologic universit\xc4\x83\xc8\x9bi-industrie\n_START_PARAGRAPH_\nSe pot men\xc8\x9biona forme foarte variate ale serviciilor cu caracter de transfer tehnologic de la universit\xc4\x83\xc8\x9bi c\xc4\x83tre industrie, cum sunt: servicii de consultan\xc8\x9b\xc4\x83; studii de fezabilitate a tehnologiilor; expertize tehnice; cooper\xc4\x83ri \xc3\xaen cercetare \xc8\x99tiin\xc8\x9bific\xc4\x83; specializ\xc4\x83ri \xc8\x99i cursuri de preg\xc4\x83tire la toate nivelurile; negocierea licen\xc8\x9belor \xc8\x99i a cercet\xc4\x83rii fundamentale; studii de pia\xc8\x9b\xc4\x83 \xc8\x99i de prognoz\xc4\x83 a v\xc3\xa2nz\xc4\x83rilor; transfer de tehnologii noi elaborate \xc3\xaen universit\xc4\x83\xc8\x9bi._NEWLINE_Prin astfel de servicii tehnologice specializate, universit\xc4\x83\xc8\x9bile pun la dispozi\xc8\x9bia companiilor industriale competen\xc8\x9bele \xc8\x99tiin\xc8\x9bifice \xc8\x99i tehnologice ale resurselor intelectuale academice._NEWLINE_Se poate observa marea diversitate de moduri de transfer de tehnologie \xc8\x99i de cuno\xc8\x99tin\xc8\x9be de la universit\xc4\x83\xc8\x9bi c\xc4\x83tre industrie (care nu au fost prezentate, exhaustiv, mai sus). Conferin\xc8\x9bele, seminariile \xc8\x99i \xc3\xaent\xc3\xa2lnirile \xc3\xaentre cercet\xc4\x83torii implica\xc8\x9bi \xc3\xaentr-un domeniu specific de cercetare sunt, \xc3\xaen general, audiate \xc3\xaempreun\xc4\x83 de cercet\xc4\x83tori din universit\xc4\x83\xc8\x9bi \xc8\x99i industrie, astfel \xc3\xaenc\xc3\xa2t ofer\xc4\x83 mijloace mai directe de schimburi de informa\xc8\x9bii \xc8\x99i transfer de know-how tehnologic de la universit\xc4\x83\xc8\x9bi spre industrie \xc8\x99i invers. \xc3\x8en plus, transferul de tehnologie poate lua forma unor cooper\xc4\x83ri pe termen lung \xc8\x99i directe \xc3\xaentre universit\xc4\x83\xc8\x9bi \xc8\x99i industrie, prin consultan\xc8\x9be pl\xc4\x83tite, programe de asisten\xc8\x9b\xc4\x83 tehnic\xc4\x83, cercet\xc4\x83ri de excelen\xc8\x9b\xc4\x83 \xc3\xaen colaborare._NEWLINE_Publicarea rezultatelor cercet\xc4\x83rii \xc3\xaen reviste tehnice este unul dintre modurile principale prin care rezultatele cercet\xc4\x83rii sunt \xc3\xaemp\xc4\x83rt\xc4\x83\xc8\x99ite cercet\xc4\x83torilor din sectoarele public \xc8\x99i privat, inclusiv universit\xc4\x83\xc8\x9bi \xc8\x99i centre de cercetare._NEWLINE_O dat\xc4\x83 ce \xc3\xaen universit\xc4\x83\xc8\x9bi cercet\xc4\x83torii au dezvoltat sau au inventat o nou\xc4\x83 tehnologie, aceasta necesit\xc4\x83 o investi\xc8\x9bie semnificativ\xc4\x83 pentru a "\xc3\xaencorpora" tehnologia \xc3\xaentr-un produs comercializabil. Tehnologiile care emerg din laboratoare de cercet\xc4\x83ri nu sunt, \xc3\xaen general, mature pentru pia\xc8\x9b\xc4\x83\xc2\xa0: ele necesit\xc4\x83 un volum mare de cercetare aplicativ\xc4\x83, dezvoltare \xc8\x99i marketing, \xc3\xaenainte de a ob\xc8\x9bine beneficii concrete. \xc3\x8en mod tipic, investi\xc8\x9bia post-cercetare este semnificativ mai mare dec\xc3\xaet costurile cercet\xc4\x83rii de baz\xc4\x83._NEWLINE_Multe companii, universit\xc4\x83\xc8\x9bi \xc8\x99i organiza\xc8\x9bii guvernamentale dispun \xc3\xaen prezent de diferite entit\xc4\x83\xc8\x9bi organiza\xc8\x9bionale, dedicate pentru promovarea transferului de tehnologie._NEWLINE_Procesul de transfer, cu scopul de a valorifica comercial rezultatele cercet\xc4\x83rii, poate implica mecanisme foarte diferite, a\xc8\x99a cum s-a eviden\xc8\x9biat mai \xc3\xaenainte. Pot fi \xc3\xaencheiate acorduri de licen\xc8\x9b\xc4\x83, sau parteneriate, dar se pot utiliza \xc8\x99i alte mijloace, de exemplu. O nou\xc4\x83 organiza\xc8\x9bie sau entitate format\xc4\x83 prin desprindere din una mai mare, de exemplu o nou\xc4\x83 companie format\xc4\x83 dintr-un grup de cercetare din universitate sau dintr-un incubator de afaceri, care se bazeaz\xc4\x83 pe descoperirile unor membri ai grupului de cercetare. Deseori, aceste abord\xc4\x83ri sunt asociate \xc3\xaen vederea finan\xc8\x9b\xc4\x83rii procesului de dezvoltare. Au fost constituite diferite tipuri de centre de tehnologii aplicative, care deseori extind capabilit\xc4\x83\xc8\x9bile facilit\xc4\x83\xc8\x9bilor de cercetare existente, de exemplu c\xc3\xaend sunt asociate cu universit\xc4\x83\xc8\x9bi, sau pot fi ini\xc8\x9biative conduse de industrie. Astfel de centre realizeaz\xc4\x83 politici de transfer tehnologic \xc8\x99i g\xc4\x83zduesc multe dintre activit\xc4\x83\xc8\x9bile de transfer descrise mai \xc3\xaenainte, cum sunt asigurarea de informa\xc8\x9bii, demonstra\xc8\x9bii de tehnologii noi, acces la noi echipamente, computere \xc8\x99i software._NEWLINE_Multe \xc8\x9b\xc4\x83ri au investit \xc3\xaen eforturi de creare a unor entit\xc4\x83\xc8\x9bi de transfer tehnologic, cum sunt parcuri tehnologice sau incubatoare de afaceri. Aceste forme au scopul de a \xc3\xaembun\xc4\x83t\xc4\x83\xc8\x9bi leg\xc4\x83turile dintre dezvoltatorii de tehnologii \xc8\x99i utilizatori prin proximitatea fizic\xc4\x83, facilit\xc3\xa2nd accesul comun la facilit\xc4\x83\xc8\x9bi \xc8\x99i echipamente, expertiz\xc4\x83 \xc8\x99i angaja\xc8\x9bi cu competen\xc8\x9be specifice domeniilor tehnologice._NEWLINE_Principalele tipuri de entit\xc4\x83\xc8\x9bi organiza\xc8\x9bionale ale infrastructurii de inovare \xc8\x99i transfer tehnologic sunt urm\xc4\x83toarele._NEWLINE_OLI se define\xc8\x99te ca entitate al c\xc4\x83rei obiect de activitate const\xc4\x83 \xc3\xaen stabilirea, men\xc8\x9binerea \xc8\x99i extinderea leg\xc4\x83turilor dintre furnizorii rezultatelor cercet\xc4\x83rii-dezvolt\xc4\x83rii \xc8\x99i mediul socio-economic (agen\xc8\x9bii economici), \xc3\xaen scopul facilit\xc4\x83rii transferului tehnologic._NEWLINE_CTT se define\xc8\x99te ca entitate din infrastructur\xc4\x83 a c\xc4\x83rei activitate const\xc4\x83 \xc3\xaen stimularea inov\xc4\x83rii \xc8\x99i T.T., \xc3\xaen scopul introducerii \xc3\xaen circuitul economic a rezultatelor cercet\xc4\x83rii, transformate \xc3\xaen produse, procese \xc8\x99i servicii noi sau \xc3\xaembun\xc4\x83t\xc4\x83\xc8\x9bite. CTT sunt structuri cu r\xc4\x83sp\xc3\xa2ndire ampl\xc4\x83, fiind realizate \xc3\xaen universit\xc4\x83\xc8\x9bi, parcuri \xc8\x99tiin\xc8\x9bifice \xc8\x99i tehnologice, incubatoare de afaceri, institu\xc8\x9bii guvernamentale, regionale, locale, sau pot fi de sine st\xc4\x83t\xc4\x83toare._NEWLINE_CI sunt infrastructuri care r\xc4\x83spund necesit\xc4\x83\xc8\x9bilor noilor \xc3\xaentreprinderi, implicate \xc3\xaen dezvoltarea \xc8\x99i comercializarea de produse \xc8\x99i procese tehnologice noi, comport\xc3\xaend un risc comercial ridicat \xc8\x99i care ofer\xc4\x83 servicii de transfer tehnologic \xc8\x99i asisten\xc8\x9b\xc4\x83 inovativ\xc4\x83, financiar\xc4\x83 etc. Scopul centrelor de inovare este \xc3\xaencurajarea apari\xc8\x9biei de \xc3\xaentreprinderi bazate pe \xc3\xaenalta tehnologie ("high-tech")._NEWLINE_C R T sunt organiza\xc8\x9bii care furnizeaz\xc4\x83 o asisten\xc8\x9b\xc4\x83 tehnologic\xc4\x83, cum este cercetare fundamental\xc4\x83 sau aplicativ\xc4\x83, certificare sau control, difuzarea de informa\xc8\x9bii tehnologice, formare \xc8\x99i consiliere pentru grupuri de firme din acela\xc8\x99i sector de activitate._NEWLINE_(IA), denumite \xc8\x99i "centre incubatoare de afaceri inovative" sunt entit\xc4\x83\xc8\x9bi din infrastructura de inovare \xc8\x99i transfer tehnologic a c\xc4\x83ror activitate este orientat\xc4\x83 \xc3\xaen principal c\xc4\x83tre facilitarea ini\xc8\x9bierii \xc8\x99i dezvolt\xc4\x83rii de noi \xc3\xaentreprinderi inovative, bazate pe tehnologie avansat\xc4\x83 (cf.HG.nr.406/2003, op.cit.). Paternitatea conceptului de incubator este revendicat\xc4\x83 de European Business Network._NEWLINE_Obiectivele specifice ale IA depind de destina\xc8\x9bia IA \xc8\x99i pot fi\xc2\xa0: inovarea tehnologic\xc4\x83, dezvoltarea regional\xc4\x83, subcontractarea industrial\xc4\x83, interna\xc8\x9bionalizare (creare de incubatoare \xc3\xaen re\xc8\x9bea), dezvoltare specializat\xc4\x83 a anumitor sectoare industriale. Scopul principal este orientarea spre noi tehnologii \xc8\x99i pe de alt\xc4\x83 parte, dezvoltarea local\xc4\x83 \xc8\x99i crearea de noi locuri de munc\xc4\x83._NEWLINE_O defini\xc8\x9bie a IA oferit\xc4\x83 de Business Dictionary detaliaz\xc4\x83 facilit\xc4\x83\xc8\x9bile oferite de IA: "Incubatorul de afaceri este o facilitate stabilit\xc4\x83 pentru a ajuta firmele tinere (start-up) \xc3\xaen timpul primelor luni sau anilor timpurii (de func\xc8\x9bionare). Acesta ofer\xc4\x83 spa\xc8\x9bii cu chirii accesibile, servicii \xc8\x99i birouri comune, instruire \xc3\xaen management, suport \xc3\xaen marketing \xc8\x99i deseori, acces la o form\xc4\x83 oarecare de finan\xc8\x9bare."_NEWLINE_Marian L. \xc8\x99i Con\xc8\x9biu L.C. au elaborat un model sistemic al unui IA care se prezint\xc4\x83 ca o "cutie neagr\xc4\x83" (black-box) \xc3\xaen care se deosebesc intr\xc4\x83ri ce influen\xc8\x9beaz\xc4\x83 procesul de incubare \xc3\xaen afaceri, iar rezultatele incub\xc4\x83rii (ie\xc8\x99iri) se exprim\xc4\x83 prin produse, servicii \xc8\x99i alte efecte._NEWLINE_P S este de obicei adiacent unei universit\xc4\x83\xc8\x9bi \xc8\x99i serve\xc8\x99te pentru facilitarea transferului de tehnologie de la cercetare \xc8\x99i \xc3\xaenv\xc4\x83\xc8\x9b\xc4\x83m\xc3\xa2nt la firme \xc8\x99i organiza\xc8\x9bii din cadrul parcului sau din zone vecine; pentru sus\xc8\x9binerea dezvolt\xc4\x83rii unei firme etc. Un num\xc4\x83r mare de parcuri \xc8\x99tiin\xc8\x9bifice sunt joint venture care implic\xc4\x83 guvernul na\xc8\x9bional \xc8\x99i autorit\xc4\x83\xc8\x9bile publice locale sau dezvoltatori de propriet\xc4\x83\xc8\x9bi._NEWLINE_P C, amplasat, de obicei, \xc3\xaen incinta unei universit\xc4\x83\xc8\x9bi sau a unui institut de cercetare are o activitate preponderent \xc8\x99tiin\xc8\x9bific\xc4\x83, preocup\xc4\x83rile legate de produc\xc8\x9bie fiind excluse._NEWLINE_\xc3\x8en SUA, parcurile de cercetare universitar\xc4\x83 \xc8\x99i incubatoarele de afaceri au jucat un rol semnificativ \xc3\xaen dezvoltarea complexelor tehno-industriale de genul celui din Silicon Valley sau al triunghiului de cercetare din Carolina de Nord. \xc3\x8en Europa Occidental\xc4\x83, tehnopolurile din Fran\xc8\x9ba, centrele tehnologice din Germania \xc8\x99i centrele de inovare \xc8\x99i parcurile \xc8\x99tiin\xc8\x9bifice din Anglia au constituit instrumente de dezvoltare a economiei locale._NEWLINE_B T (sau brokeri de tehnologii) sunt agen\xc8\x9bi de transfer tehnologic care pun \xc3\xaen leg\xc4\x83tur\xc4\x83 ofertan\xc8\x9bii \xc8\x99i utilizatorii de tehnologii \xc8\x99i ajut\xc4\x83 aceste dou\xc4\x83 p\xc4\x83r\xc8\x9bi s\xc4\x83 adapteze tehnologiile la utiliz\xc4\x83rile curente. \xc3\x8en UE exist\xc4\x83 numeroase organiza\xc8\x9bii de brokeri tehnologici, cum sunt\xc2\xa0: brokeri tehnologici cu activitate intens\xc4\x83, centre de avizare tehnologic\xc4\x83, brokeri de informa\xc8\x9bie etc. Activit\xc4\x83\xc8\x9bi de brokeraj tehnologic se desf\xc4\x83\xc8\x99oar\xc4\x83 \xc8\x99i \xc3\xaen incubatoare de afaceri \xc8\x99i parcuri \xc8\x99tiin\xc8\x9bifice.'